– Беҙҙең перинаталь үҙәк, Октябрьский ҡатын-ҡыҙҙарынан тыш, күрше тирә-яҡтағы Йәрмәкәй, Туймазы, Баҡалы, Шаран, Бәләбәй, хатта бер яҡ ситтәрәк ятҡан Бишбүләк райондары әсәләренә лә медицина ярҙамы күрһәтә. Аралар ҙа ярайһы ғына алыҫ – 35 километрҙан 150 километрға тиклем. Шул тиклем ҙур теләк, ынтылыш менән көтөп алдыҡ яңы үҙәкте. Бында эшләүе лә, дауаланыуы ла әйтеп бөткөһөҙ оло бәхет, – ти ул.